Jegyzőkönyv  

Készült: 2014. augusztus 05-én az Önkormányzati Hivatal tanácstermében a Képviselő-testület nyilvános ülésén.

Jelen vannak:   Varga Attila alpolgármester



 Milon László



 Kovács Lászlóné



 Boskóné Dr Tabányi Annamária aljegyző

Varga Attila alpolgármester: Köszönti a megjelenteket, megállapítja, hogy a képviselő-testület határozatképes, mert 5 főből 3 fő megjelent. Megnyitja az ülést 9 órakor.

Javaslatot tesz az ülés napirendjére az alábbiak szerint:
Napirend:

1.  A nem közművel összegyűjtött háztartási szennyvíz begyűjtésére vonatkozó 

      közszolgáltatásról szóló rendelet-tervezet elfogadása

      Előadó:aljegyző

2.  Helyi Választási Bizottság tagjainak megválasztása

       Előadó:aljegyző
3.   Falunapi teendők megbeszélése

       Előadó:polgármester

4.   Településrendezési-terv egyeztetése

      Előadó: polgármester
5.    Egyéb ügyek

        Előadó: polgármester

A Képviselő-testület az ismertetett napirendet 3 igen szavazattal elfogadta és az alábbi határozatot hozta:

Kunpeszér Község Önkormányzat Képviselő-testületének
82/2014.(VIII.05.) határozata
Napirend elfogadása

Kunpeszér Község Önkormányzat Képviselő-testülete 2014. augusztus 05. napján megtartott ülésének napirendjét a következők szerint határozza meg:

1.  A nem közművel összegyűjtött háztartási szennyvíz begyűjtésére vonatkozó 

      közszolgáltatásról szóló rendelet-tervezet elfogadása

      Előadó:aljegyző

2.  Helyi Választási Bizottság tagjainak megválasztása

       Előadó:aljegyző
3.   Falunapi teendők megbeszélése

       Előadó:polgármester

4.   Településrendezési-terv egyeztetése

      Előadó: polgármester
5.    Egyéb ügyek

        Előadó: polgármester

I.Napirendi pont tárgyalása

A nem közművel összegyűjtött háztartási szennyvíz begyűjtésére vonatkozó közszolgáltatásról szóló rendelet-tervezet elfogadása

Előadó:aljegyző

(Írásos előterjesztés a jkv. 1. melléklete)

Boskóné Dr. Tabányi Annamária aljegyző elmondja, hogy 2013. január 1-jén hatályba lépett  a hulladékról szóló CLXXXV. törvény (a továbbiakban:Ht.), mely hatályon kívül helyezte a hulladékgazdálkodásról szóló 2000. évi XLIII. tv-t.

A nem közművel összegyűjtött háztartási szennyvíz begyűjtésére vonatkozó közszolgáltatás 2013. január 01-től már nem a hulladékgazdálkodás, hanem a vízgazdálkodás szabályozási körébe tartozik a vízgazdálkodásról szóló 1995. évi LVII. törvény IX/A fejezetében foglaltak szerint. A képviselő-testület e tárgyban is rendelkezik rendelettel, mely felülvizsgálata indokolt a megváltozott jogszabályi környezetre tekintettel.

A környezet védelmének általános szabályairól szóló 1995. évi LIII. tv. 48. § (3) bekezdése kimondja, hogy „A települési önkormányzat környezetvédelmi tárgyú rendeleteinek, határozatainak tervezetét, illetve a környezet állapotát érintő terveinek tervezetét, a környezetvédelmi programot [46. § (1) bekezdés b) pont] a szomszédos és az érintett önkormányzatoknak tájékoztatásul, az illetékes környezetvédelmi igazgatási szervnek véleményezésre megküldi. A környezetvédelmi igazgatási szerv szakmai véleményéről harminc napon belül tájékoztatja a települési önkormányzatot.”

Az Alsó-Duna-völgyi Vízügyi Hatóság részére a rendelettervezet megküldésre került, javaslata a tervezetbe beépítésre került. Kéri a tervezet elfogadását.
A Képviselő-testület 3 igen szavazat, ellenszavazat és tartózkodás nélkül az alábbi rendeletet alkotta:

Kunpeszér Községi Önkormányzat Képviselő – testületének

Kunpeszér Község Önkormányzat Képviselő-testületének 

10/2014. (VIII.08.) rendelete

a nem közművel összegyűjtött háztartási szennyvíz begyűjtésére vonatkozó közszolgáltatásról
(rendelet a jkv. 3. melléklete)

II.Napirendi pont tárgyalása

Helyi Választási Bizottság tagjainak megválasztása

(Írásos előterjesztés a jkv. 4. számú melléklete)

Előadó:aljegyző
Boskóné Dr. Tabányi Annamária aljegyző elmondja, hogy a köztársasági elnök 2014. október 12-ére tűzte ki a helyhatósági választásokat. A választási eljárásról  szóló 2013. évi XXXVI. törvény 23. §-a kimondja, hogy  „A helyi választási bizottság három – az egy szavazókörrel rendelkező településen öt – tagját és legalább két póttagot a települési önkormányzat képviselő-testülete a helyi önkormányzati képviselők és polgármesterek általános választásának kitűzését követően, legkésőbb a szavazás napja előtti negyvenkettedik napon választja meg; személyükre a helyi választási iroda vezetője tesz indítványt.
A 25. § értelmében” (1)A választási bizottság tagjaira és póttagjaira tett indítványhoz módosító javaslat nem nyújtható be. 

(2) A választási bizottság tagjainak és póttagjainak megválasztásáról egy szavazással dönt az Országgyűlés, a közgyűlés, illetve a képviselő-testület.”

Kéri a képviselő-testületet, hogy a határozat-tervezet szerint a Helyi Választási Bizottság tagjaira tett javaslatát elfogadni szíveskedjen.

A Képviselő-testület 3 igen szavazattal az alábbi határozatot hozta:

Kunpeszér Község Önkormányzat Képviselő-testületének

83/2014.(VIII.05.) határozata

Helyi Választási Bizottság tagjainak megválasztása
Határozat

Kunpeszér Község Önkormányzatának Képviselő-testülete a választási eljárásról  szóló 2013. évi XXXVI. törvény 23. §-ában biztosított jogkörében eljárva a kunpeszéri 001-es számú szavazókörben a helyi választási bizottság tagjainak az alábbi személyeket válassza meg.
Tagok:
Holi László
Kunpeszér, Arany J. u. 20.

Rapcsák Istvánné
Kunpeszér, Arany J. u. 5.

Szurovszki Mihályné
Kunpeszér, Kossuth L. u. 58.

Gyurgyikné Varga Erzsébet
Kunpeszér, Bajcsy-Zs. u. 12.
Csernák Mihály
Kunpeszér, Béke utca 56.
Póttagok:

Gudmon Edina
Kunpeszér, Petőfi S. u. 11.

Lancsa Istvánné
Kunpeszér, Petőfi S. u. 22.

Felelős:
aljegyző

Határidő:
azonnal

III.Napirendi pont tárgyalása

Falunapi teendők megbeszélése

Előadó:alpolgármester

Varga Attila alpolgármester elmondja, hogy a falunapi rendezvényre erdélyi testvértelepülésünkről 2014. augusztus 15-én reggel előre láthatólag 13 fő fog érkezni. Érdemes lenne őket egy helyen elszállásolni, de előbb felmérjük, hogy ki kit tud fogadni.
Kovács Lászlóné kérdezi, hogy hová fogjuk őket pénteken vinni, mi lesz a program.

Varga Attila elmondja, hogy a program még nincs megszervezve, várja a javaslatokat.

Milon László véleménye szerint semmiképpen sem fürdőhelyre kellene őket vinni, hanem például erdei kirándulásra.

Kovács Lászlóné szerint a délutáni órákban lehetne bográcsozni.

Boskóné elmondja, hogy még a hangosítás az, ami kérdéses. Két lehetőség van: vagy megvesszük a felszerelést és mi magunk csináljuk, vagy valakivel szerződünk. Még a technikai felszerelés árait a döntés előtt be kell szereznünk.

IV.Napirendi pont tárgyalása

Településrendezési-terv egyeztetése

Előadó: alpolgármester

(Írásos előterjesztés a jkv. 4. számú melléklete)

Varga Attila alpolgármester elmondja, hogy a rendezési terv egyeztetési szakaszában járunk.  A helyi igényekhez igazodva a tervező az állattartó telepek, majorok területét beépítésre szántként jelöli a tervezetben. Kéri a kiküldött határozat-tervezet elfogadását!

A Képviselő-testület 3 igen szavazattal az alábbi határozatot hozta:

Kunpeszér Község Önkormányzat Képviselő-testületének
84/2014.(VIII.05.) határozata

Kunpeszér Község Önkormányzat Képviselő-testülete a 4.számú előterjesztést megtárgyalta és a következő döntést hozta:

1. A településfejlesztési koncepcióról, az integrált településfejlesztési stratégiáról és a településrendezési eszközökről, valamint egyes településrendezési sajátos jogintézményekről szóló 214/2012.(XI.8.) Korm. rendelet (továbbiakban: Eljr.) 37. § szerinti vélemények alapján:

1.1. az Állami Főépítész CSD/01/61-1/2014. számú állásfoglalására:  

települési főépítész alkalmazására nincs lehetősége

1.2. ATIKÖTEFE 98282-1-1/2014. számú és a Kiskunsági Nemzeti Park Igazgatóság 546-2/2014. számú állásfoglalásaira: a tájékoztatási szakaszban szereplő K1, K3, K4, K5, K7 jelzésű területek legyenek mezőgazdasági üzemek, mivel azok már az ökológiai hálózati kijelölés előtt is beépítéssel rendelkeztek vagy a természetvédelmi kezelést szolgáló legeltető állattartáshoz elengedhetetlenek.

1.3. Katasztófavédelmi Igazgatóság 72-2/2014/EHAT állásfoglalására:

tapasztalatok alapján a Kossuth és Bajcsy u. közötti terület belvízveszélyes, amelynek vízelvezetése átemelőkkel az ÉNY-i irányban oldható meg.

2. Az előterjesztéshez mellékelt munkaközi tervezet a következők átvezetésével Eljr.38. szerinti véleményezésre bocsátható:

2.1. Településfejlesztési koncepció módosítása az újabb statisztikai adatokkal kiegészítendő.

2.2. Településrendezési eszközök véleményezési példányaiban:

2.2.1. a belterületi 314 hrsz-ú önkormányzati tulajdonú belterületi telek Natura 2000 érintettségét a földhivatali nyilvántartásban nem tartalmazza, ezért annak területfelhasználásában és szabályozásában a kialakult helyzetet (szérűskert, lakóterületbővítés, útnyitás) kell figyelembe venni.

2.2.2. A 310 hrsz-ú egykori tanyatelekkel a lakóterület növekedjen

2.2.3. az adótorony telke ne legyen lakóterület

2.2.4. a sportöltöző telke a rendeltetésének megfelelő területfelhasználási kategóriába kerüljön.

2.2.5. vízműterülettel határos kertészet adottságként kerüljön figyelembevételre.

2.2.6. A Kossuth és Bajcsy utca közötti területre vonatkozóan:

- (Z-2) jelű zöldterületen legyen lehetőség sportterület kialakítására

- Bajcsy utca 2-12. szám alatti telkek 50m-es hosszal megnövelhetők legyenek. 

2.2.7. 75/2 hrsz-ú telken legyen a piac

2.2.8. állattartó épületek részletes szabályozásra nincs igény, de az állattartó épületek utcafrontos elhelyezését meg kell tiltani

2.2.9. már meglévő beépítésre való tekintettel saroktelkeknél ne legyen kötelező az előkert
2.2.10. 085 hrsz-ú „kivett” művelési ágú telek kerüljön beépítésre szánt területbe.
V.Napirendi pont tárgyalása

Egyéb ügyek

Előadó:alpolgármester

Varga Attila alpolgármester elmondja, hogy:

· a testvérvárosi rendezvények támogatására benyújtott pályázatról még nincs döntés

· a nyári diákmunkára összesen végül 5 főt kaptunk a munkaügyi központtól,

Mivel az ülésnek több napirendje, kérdés és hozzászólás nem volt, az alpolgármester azt 10 órakor bezárta.

Km.f.

 


Varga Attila                            

       Boskóné Dr. Tabányi Annamária


alpolgármester                                  

        
       aljegyző
